CELEX: 52008DP0472
Language: ro
Date: 2008-10-09 00:00:00
Title: Utilizarea de către Parlament a simbolurilor Uniunii (noul articol 202a din Regulamentul de procedură) Decizia Parlamentului European din 9 octombrie 2008 privind introducerea, în Regulamentul de procedură al Parlamentului European, a unui nou articol 202a referitor la utilizarea de către Parlament a simbolurilor Uniunii (2007/2240(REG))

15.1.2010   
            
            
               RO
            
            
               Jurnalul Oficial al Uniunii Europene
            
            
               CE 9/67
            
         Joi, 9 octombrie 2008Utilizarea de către Parlament a simbolurilor Uniunii (noul articol 202a din Regulamentul de procedură)
   P6_TA(2008)0472
   Decizia Parlamentului European din 9 octombrie 2008 privind introducerea, în Regulamentul de procedură al Parlamentului European, a unui nou articol 202a referitor la utilizarea de către Parlament a simbolurilor Uniunii (2007/2240(REG))
   2010/C 9 E/12
   
      Parlamentul European,
   
   având în vedere Rezoluția sa din 11 iulie 2007 privind convocarea Conferinței Interguvernamentale (CIG) (1), în special punctul 23,
   având în vedere scrisoarea Președintelui din 12 septembrie 2007,
   având în vedere importanța simbolurilor pentru restabilirea legăturii dintre cetățeni și Uniunea Europeană și pentru construirea unei identități europene care să fie complementară identităților naționale ale statelor membre,
   având în vedere faptul că simbolurile sunt utilizate de peste 30 de ani de toate instituțiile europene și au fost aprobate oficial de Consiliul European în 1985 (2),
   având în vedere articolele 201 și 202 din Regulamentul său de procedură,
   având în vedere raportul Comisiei pentru afaceri constituționale (A6-0347/2008),
   
               1.
            
            
               hotărăște să aducă Regulamentului său de procedură modificarea de mai jos;
            
         
               2.
            
            
               decide că această modificare intră în vigoare în ziua următoare adoptării sale;
            
         
               3.
            
            
               încredințează Președintelui sarcina de a transmite prezenta decizie, spre informare, Consiliului și Comisiei.
            
         
               TEXTUL ÎN VIGOARE
            
            
               AMENDAMENTUL
            
         
               
                  Amendamentul 1
               
            
         
               
                  Regulamentul de procedură al Parlamentului European
               
               
                  Titlul XIII — Dispoziții diverse — articolul 202a (nou)
               
            
         
                
            
            
               
                  Articolul 202a
               
               
                  
                     Simbolurile Uniunii
                  
               
               
                  
                     (1)
                     
                     Parlamentul recunoaște și adoptă următoarele simboluri ale Uniunii:
                  
               
               
                           —
                        
                        
                           
                              
                                 drapelul care reprezintă un cerc cu douăsprezece stele aurii pe fond albastru;
                              
                           
                        
                     
                           —
                        
                        
                           
                              
                                 imnul care este extras din „Oda Bucuriei” din Simfonia a IX-a de Ludwig van Beethoven;
                              
                           
                        
                     
                           —
                        
                        
                           
                              
                                 deviza „Unită în diversitate”.
                              
                           
                        
                     
                  
                     (2)
                     
                     Parlamentul sărbătorește Ziua Europei la 9 mai.
                  
               
               
                  
                     (3)
                     
                     Drapelul este arborat în toate incintele Parlamentului și cu ocazia evenimentelor oficiale. Acesta este prezent în toate sălile de reuniune ale Parlamentului.
                  
               
               
                  
                     (4)
                     
                     Imnul este interpretat la deschiderea fiecărei ședințe constitutive și cu ocazia altor ședințe solemne, în special pentru a saluta șefi de state sau de guverne sau pentru a întâmpina, după fiecare extindere, noii deputați.
                  
               
               
                  
                     (5)
                     
                     Deviza este reprodusă pe documentele oficiale ale Parlamentului.
                  
               
               
                  
                     (6)
                     
                     Biroul examinează alte moduri de utilizare a simbolurilor în cadrul Parlamentului. Biroul stabilește prevederi detaliate pentru punerea în aplicare a prezentului articol.
                  
               
            
         
      (1)  JO C 175 E, 10.7.2008, p. 347.
   
      (2)  Consiliul European de la Milano din 28-29 iunie 1985.